CELEX: 31969R0448
Language: ro
Date: 1969-03-11 00:00:00
Title: Regulamentul (CEE) nr. 448/69 al Consiliului din 11 martie 1969 de modificare a Regulamentului (CEE) nr. 315/68 de stabilire a standardelor de calitate pentru bulbi, cepe și tuberculi de flori

03/Volumul 01
            
            
               RO
            
            
               Jurnalul Ofícial al Uniunii Europene
            
            
               126
            
         31969R0448
   
               L 061/1
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CEE) NR. 448/69 AL CONSILIULUI
   
   din 11 martie 1969
   de modificare a Regulamentului (CEE) nr. 315/68 de stabilire a standardelor de calitate pentru bulbi, cepe și tuberculi de flori
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene,
   având în vedere Regulamentul (CEE) nr. 234/68 al Consiliului din 27 februarie 1968 privind organizarea comună a piețelor în sectorul plantelor vii și produselor de floricultură (1), în special articolul 3,
   având în vedere propunerea Comisiei,
   întrucât Regulamentul (CEE) nr. 315/68 (2), prevede în anexă dispoziții privind trierea în funcție de dimensiune; întrucât aceste dispoziții nu se aplică produselor din speciile Hippeastrum, Muscari și Scilla; întrucât, pentru îndeplinirea obiectivelor standardelor de calitate, se recomandă inserarea acestor produse în anexa menționată,
   ADOPTĂ PREZENTUL REGULAMENT:
   Articolul 1
   Se elimină prima coloană din tabelul din capitolul III (trierea în funcție de dimensiune) din anexa la Regulamentul (CEE) nr. 315/68.
   Articolul 2
   În tabelul din capitolul III din anexa la Regulamentul (CEE) nr. 315/68 se inserează, în ordine alfabetică, produsele enumerate în anexa la prezentul regulament, precum și dispozițiile pentru fiecare dintre acestea.
   Articolul 3
   Prezentul regulament intră în vigoare în a treia zi de la data publicării în Jurnalul Oficial al Comunităților Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 11 martie 1969.
      
         
            Pentru Consiliu
         
         
            Președintele
         
         J. P. BUCHLER
         
      
   
   
      (1)  JO L 55, 2.3.1968, p. 1.
   
      (2)  JO L 71, 21.3.1968, p. 1.
   ANEXĂ
   
               Produs: Denumire botanică
            
            
               Metodă de triere
            
            
               Calibru minim
            
            
               Categorie de calibrare
            
         
               Hippeastrum (Amaryllis)
            
            
               A
            
            
               20 cm
            
            
               —
            
         
               Muscari armeniacum (Early Giant)
            
            
               A, B
            
            
               6 cm
            
            
               —
            
         
               Scilla sibirica atrocaerulea (Spring Beauty)
            
            
               A, B
            
            
               7 cm
            
            
               —